85/164/ETY: Komission päätös, tehty 8 päivänä helmikuuta 1985, eläinten terveyttä koskevista edellytyksistä ja terveystodistuksesta tuoreen lihan tuonnissa Amerikan yhdysvalloista tehdyn päätöksen 82/426/ETY muuttamisesta



Virallinen lehti nro L 063 , 02/03/1985 s. 0026 - 0027

Suomenk. erityispainos Alue 3 Nide 18 s. 0112

Espanjank. erityispainos: Luku 03 Nide 33 s. 0234

Ruotsink. erityispainos Alue 3 Nide 18 s. 0112

Portugalink. erityispainos: Luku 03 Nide 33 s. 0234



KOMISSION PÄÄTÖS, tehty 8 päivänä helmikuuta 1985, eläinten terveyttä koskevista edellytyksistä ja terveystodistuksesta tuoreen lihan tuonnissa Amerikan yhdysvalloista tehdyn päätöksen 82/426/ETY muuttamisesta (85/164/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 16 artiklan, sekä katsoo, että komission päätöksessä 82/426/ETY() määritellään eläinten terveyttä koskevat edellytykset ja terveystodistus tuoreen lihan tuonnissa Amerikan yhdysvalloista, myös niiden naudansukuisten eläinten, jotka ovat lähtöisin Amerikan yhdysvalloista tai Kanadasta ja ovat viettäneet siellä osan oleskeluajastaan, liha voidaan hyväksyä ilman taudin leviämisen vaaraa, Yhdysvallat ja Kanada ovat sitoutuneet ilmoittamaan 24 tunnin kuluessa teleksillä tai sähkeellä komissiolle ja jäsenvaltioille vahvistuksen vakavien eläinkulkutautien esiintymisestä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 82/426/ETY liitteessä olevan terveystodistuksen IV kohta seuraavasti: "IV. Vakuutus terveydestä Allekirjoittanut virkaeläinlääkäri todistaa, että edellä tarkoitettu tuore liha on peräisin: P jos on kyse tuoreesta naudan lihasta: eläimistä, jotka ovat olleet Amerikan yhdysvaltojen tai Kanadan alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, P jos on kyse tuoreesta sian-, lampaan- tai vuohenlihasta: eläimistä, jotka ovat olleet Amerikan yhdysvaltojen alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, P jos on kyse kotieläiminä pidettyjen kavioeläinten tuoreesta lihasta: eläimistä, jotka ovat olleet Amerikan yhdysvaltojen tai neuvoston päätöksessä 79/542/ETY tarkoitetussa kotieläiminä pidettyjen kavioeläinten lihaa koskevassa luettelossa mainitun jonkin naapurimaan alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, ()()() P jos on kyse tuoreesta sianlihasta: eläimistä, jotka eivät tule karjoista, joihin voidaan terveyssyistä soveltaa kieltoja siksi, että niissä on esiintynyt sikojen luomistautia viimeisten kuuden viikon aikana, P jos on kyse tuoreesta lampaan- tai vuohenlihasta: eläimistä, jotka eivät tule karjoista, joihin voidaan soveltaa terveyssyistä kieltoja siksi, että niissä on esiintynyt lampaan tai vuohen luomistautia viimeisten kuuden viikon aikana. Tehty , ... (paikka) (paikka) (päivämäärä) ... (virkaeläinlääkärin allekirjoitus) Leima" 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä helmikuuta 1985. Komission puolesta Frans ANDRIESSEN Varapuheenjohtaja () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 () EYVL N:o L 186, 30.6.1982, s. 54